**УГОВОР**

**О НАБАВЦИ ГОРИВO ЗА МОТОРНА ВОЗИЛА СА АДИТИВИМА**

Закључен између:

1. УНИВЕРЗИТЕТА У НИШУ, са седиштем у Нишу, ул. Универзитетски трг број 2, матични број 07185286, ПИБ 10335096, кога заступа проф. др Драган Антић, ректор (у даљем тексту: Наручилац); и

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, седиште \_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_, (по пуномоћју) (у даљем тексту: Добављач)

Основ уговора:

Набавка погонског горива са адитивима, број 7/00-66-099/22-001

Број и датум одлуке о додели уговора: 7/00-099/21-0-- од \_\_\_\_\_\_. године

Понуда изабраног понуђача бр.\_\_\_\_\_\_\_\_\_\_\_\_\_. године

**ОПШТЕ ОДРЕДБЕ:**

Члан 1.

Уговорне стране сагласно констатују:

Да је након спроведеног поступка набавке, уговор о набавци добара – **горива за моторна возила са адитивима,** додељен Добављачу**,** сходно одредби члана 27. став 1. Закона о јавним набавкама (**„**Сл. Гласник РС**“,** бр.91/2019);

Да је Наручилац након оцене понуде утврдио да је иста одговарајућа односно прихватљива, те да садржински у потпуности одговара захтевима Наручиоца, дефинисаним позивом за слање понуде;

Члан 2.

Предмет уговора представља набавка добара - горива за моторна возила са адитивима и то: Евро премијум БМБ 95 (са више од 95 октана) и Евро дизел са адитивима употребом дебитне картице на бензинским станицама – малопродајним објектима добављача.

Списак бензинских станица добављача, на којима наручилац може преузимати гориво коришћењем картице представља саставни део овог уговора.

Члан 3.

Уговорне стране сагласно утврђују да ће платне картице бити на заједничком збирном рачуну (умрежене). Картице ће служити за куповину горива наведеног у спецификацији предмета набавке.

Добављач ће бити у обавези да Наручиоцу омогући приступ „web“ сервису, преко којег ће он моћи вршити контролу набавке горива за сва возила.

Члан 4.

Наручилац се обавезује да по закључењу овог Уговора, Добављачу достави потписан и печатом оверен списак моторних возила са регистарским бројевима, називом корисника и врстом нафтних деривата, за коју ће картица важити и представља саставни део овог Уговора.

Уколико дође до промене података из списка из става 1. овог члана (промена возила или регистарског броја), Добављач је дужан да прихвати измене.

Наручилац се обавезује да за свако своје возило од Добављача купује искључиво моторна горива наведена у спецификацији.

Закључивањем овог Уговора, Наручилац прихвата сва права и обавезе утврђене Општим правилима и условима за издавање и коришћење Картице за гориво, коју доставља Добављач и која чине саставни део овог Уговора.

**ЦЕНА**

Члан 5.

Наручилац прихвата јединичне цене које је испоручилац дао у понуди.

Укупна уговорена вредност за добра из чл. 2. ст. 1. овог уговора без обрачунатог пореза на додату вредност износи \_\_\_\_\_\_\_\_\_\_\_\_\_ динара.

Укупна уговорена вредност за добра из чл. 2. ст. 1. овог уговора са обрачунатим порезом на додату вредност износи \_\_\_\_\_\_\_\_\_\_\_\_\_ динара.

Цена горива, дата у понуди Добављача из члана 1. овог уговора, може се мењати, након закључења уговора, из објективних разлога, у складу са законом и подзаконским актима, услед промена цена и услова на тржишту, промене цене сирове нафте на светском тржишту и промене фискалних обавеза за ову врсту добара (акцизе и сл.), без посебног анексирања уговора.

Испоручено гориво фактурише се по цени која важи на дан испоруке, односно преузимања горива од стране наручиоца на бензинским станицама продавца.

Наручилац задржава право да не реализује вредност из став 2. овог члана у потпуности, у случају измењених околности у пословању наручиоца.

**ПОПУСТИ НА ЦЕНЕ**

Члан 6.

Цене уговорених нафтних деривата умањују се на основу преузетих количина деривата на месечном нивоу, за календарски месец, по важећим рабатним скалама Добаваљача.

Обрачун попуста врши се на месечном нивоу, када се утврђује преузета количина робе за тај месец и одређује висина попуста. Припадајући попуст одобрава се наручиоцу испостављањем ноте одобрења до краја текућег месеца за претходни.

Важећа рабатна скала комерцијалних попуста на цене нафтних деривата чини саставни део овог уговора.

**ИЗДАВАЊЕ И УПОТРЕБЕ КАРТИЦЕ**

Члан 7.

Картица је средство евидентирања купопродајних трансакција нафтних деривата које врши наручилац.

Картице се издају наручиоцу након потписивања уговора о набавци за сва службена возила.

Наручилац може коришћењем Картице да купује адитиве на бензинским станицама продавца.

Уговорне стране ће извршити примопредају Картица, о чему се саставља Записник који потписују овлашћени представници обе уговорне стране.

Члан 8.

Наручилац се обавезује да картице чува са дужном пажњом да не би дошло до злоупотребе или губитка.

Наручилац се обавезује да у случају губитка, крађе или уништења картице, о томе без одлагања обавести Добављача у писаној форми.

Добављач се обавезује да по пријему обавештења о губитку, крађи или уништењу картице, исту утврди неважећом, као и да без одлагања изда нову каритцу.

У случају раскида уговора, Наручилац је дужан да картице врати добављачу.

Члан 9.

Уколико се наручилац не придржава одредба овог уговора, Добављач задржава право блокирања и одузимања свих издатих картица.

**РОКОВИ И НАЧИН ПЛАЋАЊА**

Члан 10.

Наручилац одређује висину и динамику уплате на рачун за коришћење картице.

Наручилац уплаћује динарска средства на рачун Добављача бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Члан 11.

Наручилац може преузети нафтне деривате и адитиве на бензинским станицама добављача путем картица, до износа уплаћених средстава.

Добављач се обавезује да наручиоцу сукцесивно испоручује нафтне деривате на својим бензинским станицама.

Списак јавних бензинских станица на којима Наручилац преузима гориво у своја возила коришћењем Картице представља саставни део овог уговора.

Члан 12.

Добављач једном месечно, последњег дана у месецу, доставља наручиоцу коначан рачун за испоручено гориво у предходном месецу, заједно са спецификацијама о трансакцијама извршеним путем картице.

Уколико нека купопродаја трансакција, обављена у обрачунском периоду, не буде обухваћена фактуром за тај период, биће укључена у фактуру за наредни обрачунски период.

**КВАЛИТЕТ РОБЕ**

Члан 13.

Наручилац у конкретном поступку набавке утврђује да квалитет предметних течних горива мора бити усаглашен са важећим стандардима а сагласно прописаним стандардима СРПС, и да одговарају захтевима важећег Правилника о техничким и другим захтевима за течна горива нафтног порекла.

**РЕШАВАЊЕ РЕКЛАМАЦИЈА**

Члан 14.

Наручилац има право на рекламацију квалитета и количине испоручене робе, у ком случају је дужан да уложи приговор без одлагања, одмах приликом преузимања / пријема робе, а у случају приговора на квалитет најкасније у року од 24 сата од сазнања за недостатак.

У случају приговора на количину робе, Наручилац одмах обавештава Добављача, који је дужан да упути Комисију за решавање рекламација која ће на лицу места утврдити чињенично стање и о томе сачинити записник.

У случају приговора на квалитет робе, Наручилац одмах обавештава Добављача који упућује стручно лице ради узорковања робе која се даје на анализу.

Уколико Наручилац не поступи у складу са ставом 1-3 овог члана, његова рекламација се неће разматрати.

Уговорне стране су сагласне да до момента окончања рекламационог поступка свака страна сноси своје трошкове у складу са овим чланом.

Уколико се утврди да рекламација није основана, трошкове поступка рекламације сноси Наручилац.

**ВИША СИЛА**

Члан 15.

Уговорне стране се ослобађају одговорности у случају дејства више силе: поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи ни предвидети, а који у потпуности или делимично спречавају уговорне стране да изврше уговорне обавезе.

Добављач се ослобађа одговорности у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтних деривата, кваровима или непланираним ремонтима рафинерија или нафтовода и сличним догађајима.

**РОК ТРАЈАЊА УГОВОРА**

Члан 16.

Уговор се закључује на одређено време на период од 12 месеци, почев од 01.09.2023. до 31.08.2024. године.

Утрошком средства намењених за ову набавку из члана 5. став 2., Уговор аутоматски престаје да важи и пре истека периода на који је закључен.

Средства за реализацију овог Уговора обезбеђена су Финансијским планом Наручиоца за 2023. годину. Плаћање доспелих обавеза насталих у 2023. години, вршиће се до висине одобрених средстава на позицији у Финансијском плану за ту намену, а у складу са законом којим се уређује буџет за 2023. годину .

За део реализације уговора који се односи на 2024. годину, реализација уговора ће зависити од обезбеђења средстава у финансијском плану Наручиоца за 2023. годину.

У супротном Уговор престаје да важи, без накнаде штете због немогућности преузимања и плаћања обавеза од стране Наручиоца.

У случају да нека од одредаба, односно неки од прилога овог уговора престану да буду у складу са важећим законским прописима, или актима и одлукама Добављача, на послове из овог уговора примењиваће се прописи, односно акта и одлуке добављача који су ступили на снагу.

Добављач је дужан о изменама из претходног става овог члана писменим путем обавести наручиоца у року од 5 (пет) радних дана од дана ступања измена на снагу.

**ЗАВРШНЕ ОДРЕДБЕ**

Члан 17.

На односе уговорних страна настале поводом спровођења одредаба овог уговора, а који нису регулисани овим уговором, примењиваће се одредбе Закона о облигационим односима.

Овај уговор се може изменити или допунити у писаној форми – закључивањем анекса уговора.

Уговорне стране се обавезују да другој страни доставе податке о свакој извршеној статусној или организационој промени, као и све друге промене везане за опште податке (текући рачун, адреса, овлашћена лица и др.).

Члан 18.

За све евентуалне спорове који настану из, или поводом овог уговора, уговорне стране ће покушати да реше споразумно.

Уколико спорови између Наручиоца и Добављача не буду решени споразумно, уговора се надлежност Привредног суда у Нишу.

Члан 19.

Уговорне стране сагласно утврђују да саставни део овог уговора чине:

- Прилог 1: Списак бензинских станица – малопродајних објеката добављача на којима наручилац може користити Картице;

- Прилог 2: подаци о моторним возилима издати од стране наручиоца;

- Прилог 3: Рабатна скала комерцијалних попуста на преузете количине нафтних деривата

- понуда испоручиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. године;

Члан 20.

Овај уговор је закључен у 4 (четири) оригинална примерка, по 2 (два) за сваку уговорну страну.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

Добављач: Наручилац:

Универзитет у Нишу

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Драган Антић